Document ID: 32001R0610

32001R0610
L 090/17
SLUŽBENI LIST EUROPSKE UNIJE
29.03.2001.
UREDBA KOMISIJE (EZ) br. 610/2001
od 29. ožujka 2001.
o izmjeni Uredbe (EZ) br. 708/98 o preuzimanju neoljuštene riže od strane intervencijskih agencija te o utvrđivanju korektivnih iznosa i povišenja i sniženja cijena koje treba primjenjivati
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3072/95 od 22. prosinca 1995. o zajedničkoj organizaciji tržišta riže (1), kako je zadnje izmijenjena Uredbom (EZ) br. 1667/2000 (2), a posebno njezin članak 8. točku (b),
budući da:
(1)
Uvjeti za preuzimanje neoljuštene riže od strane intervencijskih agencija utvrđeni su u Uredbi Komisije (EZ) br. 708/98 (3), kako je zadnje izmijenjena Uredbom (EZ) br. 691/1999 (4). Člankom 2. te Uredbe utvrđuju se uvjeti pod kojima riža može biti prihvaćena za intervenciju, a člankom 3. utvrđuju se kriteriji za primjenu povišenja i sniženja cijena, posebno u pogledu prinosa nakon prerade.
(2)
Iskustvo tijekom posljednjih tržišnih godina je pokazalo da su prinosi nakon prerade riže ponuđene za intervenciju općenito viši od osnovnih prinosa navedenih u dijelu B Priloga II. Uredbi (EZ) br. 708/98.
(3)
Kako bi se ojačala uloga intervencije kao sigurnosne mreže i potaknula proizvodnja visokokvalitetne riže, potrebno je postrožiti intervencijske kriterije.
(4)
Čini se da je najučinkovitiji način promicanja proizvodnje visokokvalitetne riže usklađivanje prinosa nakon prerade, kako je navedeno u dijelu B Priloga II. Uredbi (EZ) br. 708/98, uz sniženje povećanja tekućih cijena i sniženje dopuštenih odstupanja od osnovnog prinosa, čime se istodobno osigurava visoka kvaliteta riže koju su uskladištile intervencijske agencije.
(5)
Upravljački odbor za žitarice nije dao mišljenje u roku koji je odredio njegov predsjednik,
DONIJELA JE OVU UREDBU:
Članak 1.
Uredba (EZ) br. 708/98 mijenja se kako slijedi:
1.
Druga alineja stavka 2. članka 2. zamjenjuje se s:
„-
prinos nakon prerade nije manji od 7 točaka ispod osnovnih prinosa navedenih u dijelu B Priloga II.”
2.
Prilog II. zamjenjuje se Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 1. travnja 2001.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. ožujka 2001.

Labels: 0
3
17